Chương Hiến Minh Túc Hoàng hậu
Chú thích

↑  蔡东藩《宋史演义·第二十四回》：彼刘美人以色得幸，专宠后宫，亦何尝不自私欲所致乎？ 幸刘氏有吕武之才，无吕武之恶，其事郭后也以谨，其待杨妃也以和；即宫中侍儿，得幸生子 ，饰为己有，迹近诡秘，但上未敢欺罔真宗，下未忍害死李侍，第不过借此以攫后位，希图尊 宠，狡则有之，而恶尚未也。
↑  《宋史·志第六十五·禮十五（嘉禮三）》: 仁宗以四月十四日為乾元節，正月八日皇太后為長寧節。
↑  宋史/卷242: 初，母龐夢月入懷，已而有娠，遂生后。后在繈褓而孤，鞠於外氏。善播鞀。蜀人龔美者，以鍛銀為業，摧之入京師。后年十五入襄邸，王乳母秦國夫人性嚴整，因為太宗言之，令王斥去。王不得已，置之王宮指使張耆家。
↑  司马光《涑水记闻》：丁、寇异趣，不协久矣。寇为枢密使，曹利用为副使，寇以其武人，轻之。议事有不合者，莱公辄曰：“君一武夫耳，岂解此国家大体！”郓公由是衔之。真宗将立刘后，莱公及王旦、向敏中皆谏，以为出于侧微，不可。刘氏宗人横于蜀中，夺民盐井，上以后故，欲舍其罪，莱公固请行法。是时上已不豫，不能记览，政事多中宫所决。丁相知曹、寇不平，遂与郓公合谋，请罢莱公政事，除太子少傅。上初不知，岁余，忽问左右曰：“吾目中久不见寇准，何也？”左右亦莫敢言。上崩，太后称制，莱公再贬雷州。
↑  《续资治通鉴长编·卷七十八》：先是，上议立皇后，安仁谓刘德妃家世寒微，不如沈才人出於相门。上虽不乐，然察其守正，不罪也。他日，与王钦若从容论方今大臣谁最为长者，钦若欲排安仁，乃誉之曰：「无若赵安仁。」上曰：「何以言之？」钦若曰：「安仁昔为故相沈义伦所知，至今不忘旧德，常欲报之。」上默然，始有意斥安仁矣。
↑  《宋史·卷二百四十二·列传第一》：初，仁宗在襁褓，章献以为己子，使杨淑妃保视之。仁宗即位，妃嘿处先朝嫔御中，未尝自异。人畏太后，亦无敢言者。终太后世，仁宗不自知为妃所出也。
↑  宋史/卷242: 李宸妃生仁宗，后以為己子，與楊淑妃撫禮甚至。
↑  《续资治通鉴长编·卷七十九》：大中祥符五年，十二月丁亥，立德妃刘氏为皇后。
↑  《续资治通鉴长编·卷八十》：及议册皇后，上欲得亿草制，使丁谓谕旨，亿难之。谓曰：「大年勉为此，不忧不富贵。」亿曰：「如此富贵，亦非所愿也。」乃命它学士草制。
↑  宋史/卷242: 后性警悟，曉書史，聞朝廷事，能記其本末。真宗退朝，閱天下封奏，多至中夜，后皆預聞。宮圍事有問，輒傅引故實以對。
↑  《续资治通鉴长编·卷七十九》：凡处置宫闱事，多引援故实，无不适当者。帝朝退，阅天下封奏，多至中夜，后皆预闻之。周谨恭密，益为帝所倚信焉。
↑  《续资治通鉴长编·卷九十三》：天禧三年，辛卯，太白昼见，占曰：“女主昌”。
1 2 3  《东轩笔录》卷三：天禧末，真宗寝疾，章献明肃太后渐预朝政，真宗意不能平。寇莱公探知此意，遂欲废章献，立仁宗，策真宗为太上皇，而诛丁谓、曹利用等。于是李迪、杨亿、曹玮、盛度、李遵勖等协力，处画已定，凡诰命，尽使杨亿为之，且将举事。会莱公因醉漏言，有人驰报晋公，晋公夜乘犊车往利用家谋之。明日，利用入，尽以莱公所谋白太后，遂矫诏罢公政事。
↑  《续资治通鉴长编·卷九十六》：是岁仲春，所苦浸剧，自疑不起，尝卧枕怀政股，与之谋，欲命太子监国。怀政实典左右春坊事，出告寇准。准遂请间建议，密令杨亿草奏。已而事泄，准罢相。
↑  《续资治通鉴长编·卷九十六》：丁谓等因疏斥怀政，使不得亲近，然以上及太子故，未即显加黜责。怀政忧惧不自安，阴谋杀谓等，复相准，奉帝为太上皇，传位太子，而废皇后。与其弟礼宾副使怀信潜召客省使杨崇勋、内殿承制杨怀吉、合门祗候杨怀玉议其事，期以二十五日窃发。
↑  《续资治通鉴长编·卷九十六》：朱能闻使者至，自度不免，衷甲以出，杀卢守明，帅所部兵，絜家属叛逸。永兴军奏其事，诏遣内殿承制江德明、入内供奉官于德润乘驿发兵捕之。应能党与分配岭表者，所至禁系，别俟朝旨。既而能众溃，势穷蹙，入桑林自缢死。
↑  宋史/卷242: 天禧四年，帝久疾居宮中，事多決於后。宰相上寇凖密議奏請皇太子監國，以謀泄罷相，用丁謂代之。既而，入內都知周懷政謀廢后殺謂，復用凖以輔太子。客省使楊崇勳、內殿承制楊懷吉詣謂告，謂夜乘犢車，挾崇勳、懷吉造樞密使曹利用謀。明日，誅懷政，貶准衡州司馬。於是詔皇太子開資善堂，引大臣決天下事，后裁制於內。
↑  《宋史·卷二百八十一》：乃诛怀政，降准为太常卿、知相州，徙安州，贬道州司马。帝初不知也，他日，问左右曰："吾目中久不见寇准，何也？"左右莫敢对。
↑  《宋史·卷三百一十·列传第六十九》：真宗不豫，皇后居中预政，太子虽听事资善堂，然事皆决于后，中外以为忧。钱惟演，后戚也，曾密语惟演曰：“太子幼，非宫中不能立。加恩太子，则太子安；太子安，所以安刘氏也。”惟演以为然，因以白后。
↑  《续资治通鉴长编·卷九十八》：乾兴元年，戊午，上崩於延庆殿。仁宗即皇帝位。遗诏尊皇后为皇太后，淑妃杨氏为皇太妃，军国事兼权取皇太后处分。
↑  《宋史·卷三百一十·列传第六十九》：帝崩，曾奉命入殿庐草遗诏：“以明肃皇后辅立皇太子，权听断军国大事。”丁谓入，去“权”字。曾曰：“皇帝冲年，太后临朝，斯已国家否运。称‘权’，犹足示后。且增减制书有法，表则之地，先欲乱之邪？”遂不敢去。
↑  《宋史·卷三百一十·列传第六十九》：仁宗立，迁礼部尚书。群臣议太后临朝仪，曾请如东汉故事，太后坐帝右，垂帘奏事，丁谓独欲帝朔望见群臣，大事则太后召对辅臣决之，非大事令入内押班雷允恭传奏禁中，画可以下。曾曰：“两宫异处，而柄归宦官，祸端兆矣。”谓不听。既而允恭坐诛，谓亦得罪。自是两宫垂帘，辅臣奏事如曾议。
↑  《宋史·卷二百四十二·列傳第一·后妃上》: 真宗崩，遺詔尊后為皇太后，軍國重事，權取處分。謂等請太后御別殿，太后遣張景宗、雷允恭諭曰：「皇帝視事，當朝夕在側，何須別御一殿？」於是請帝與太后五日一御承明殿，帝位左，太后位右，垂簾決事。議已定，太后忽出手書，第欲禁中閱章奏，遇大事即召對輔臣。其謀出於丁謂，非太后意也。謂既貶，馮拯等三上奏，請如初議。帝亦以為言，於是始同御承明殿。百官表賀，太后哀慟。有司請制令稱「吾」，以生日為長寧節，出入御大安輦，鳴鞭侍衛如乘輿。令天下避太后父諱。群臣上尊號曰「應元崇德仁壽慈聖太后」，御文德殿受冊。
↑  《宋史·卷二百八十三·列传第四十二》：遂贬崖州司户参军。诸子并勒停。籍其家，得四方赂遗，不可胜纪。其弟诵、说、谏悉降黜。坐谓罢者，自参知政事任中正而下十数人。
↑  《续资治通鉴长编·卷九十八》：及对承明殿，太后谕拯等曰：「谓身为宰相，乃与允恭交通。」因出谓尝托允恭令後苑匠所造金酒器示之，又出允恭尝干谓求管勾皇城司及三司衙司状，因曰：「谓前附允恭奏事，皆言已与卿等议定，故皆可其奏，近方识其矫诬。且营奉先帝陵寝，所宜尽心，而擅有迁易，几误大事。」拯等奏曰：「自先帝登遐，政事皆谓与允恭同议，称得旨禁中，臣等莫辨虚实。赖圣神察其奸，此宗社之福也。」太后怒甚，欲诛谓，拯进曰：「谓固有罪，然帝新即位，亟诛大臣，骇天下耳目。且谓岂有逆谋哉？第失奏山陵事耳。」太后少解。
↑  《宋史·卷二百四十二·列传第一》：谓等请太后御别殿，太后遣张景宗、雷允恭谕曰："皇帝视事，当朝夕在侧，何须别御一殿？"于是请帝与太后五日一御承明殿，帝位左，太后位右，垂帘决事。议已定，太后忽出手书，第欲禁中阅章奏，遇大事即召对辅臣。其谋出于丁谓，非太后意也。谓既贬，冯拯等三上奏，请如初议。帝亦以为言，于是始同御承明殿。
↑  《宋史·卷九·本紀第九·仁宗一》： 秋七月辛未，馮拯加昭文館大學士，王曾為中書侍郎、同中書門下平章事、集賢殿大學士，呂夷簡、魯宗道參知政事。乙亥，遣使報謝契丹。丙子，樞密副使錢惟演為樞密使。戊寅，改翼祖定陵為靖陵。辛卯，貶丁謂為崖州司戶參軍。
↑  《宋史·卷一百一十·志第六十三》：天圣二年，宰臣王钦若等五表请上皇太后尊号。十一月，郊祀毕，帝御天安殿受册，百官称贺毕，再序班。……侍中奏中严外办，太后服仪天冠、衮衣以出，奏《隆安》之乐。
↑  《续资治通鉴长编·卷一百二》：甲辰，上皇太后尊号曰应元崇德仁寿慈圣。
↑  《续资治通鉴长编·卷一百七》：会利用从子汭为赵州兵马监押，而州民赵德崇诣阙告汭不法事；奏上，崇勋方侍，自请往按治，乃诏龙图阁待制王博文、监察御使崔暨与崇勋鞫汭於真定府。即罢利用枢密使，制辞犹以利用累章请外为辞。利用既受命，请对，不许。而崇勋等穷探其狱，狱具，汭坐被酒衣黄衣，令军民王旻、王元亨等八人呼万岁；且傅致汭辞，云利用实教之。上以问执政，皆顾望未有对者。张士逊进曰：「此独不肖子为之，利用大臣，宜不知状。」太后大怒，将并逐士逊，而王曾徐亦为利用解，太后曰：「卿尝言利用横肆，今何解也？」曾曰：「利用恃恩素骄，臣每以理折之。今加以大恶，则非臣所知也。」太后意少释。
↑  《续资治通鉴长编·卷一百七》：宦者多恶曹利用，必欲置之死。杨怀敏护送利用，行至襄阳驿，怀敏不肯前，且以语逼之。利用素刚，遂自经死，怀敏乃奏利用暴卒。
↑  《宋史·卷二百四十二·列傳第一·后妃上》: 先是，小臣方仲弓上書，請依武后故事，立劉氏廟，而程琳亦獻《武后臨朝圖》，后擲其書於地曰：「吾不作此負祖宗事。」有漕臣劉綽者，自京西還，言在庾有出剩糧千餘斛，乞付三司。后問曰：「卿識王曾、張知白、呂夷簡、魯宗道乎？此四人豈因獻羨餘進哉！」
↑  《续资治通鉴长编·卷一百十一》：始，太后欲纯被帝者之服，参知政事晏殊以周官王后之服为对，失太后旨，辅臣皆依违不决。薛奎独争曰：“太后必御此见祖宗，若何而拜？”
↑  《续资治通鉴长编·卷一百十一》：辛丑，命直集贤院王举正、李淑与礼官详定藉田及皇太后谒庙仪注。礼官议皇太后宜准皇帝衮服减二章，衣去宗彞，裳去藻，不佩剑，龙花十六株，前後垂珠翠各十二旒 ，以衮衣为名。诏名其冠曰仪天。又言：皇太后乘玉辂，服褘衣，九龙花钗冠。行礼，服衮衣，冠仪天冠。皇太妃、皇后乘重翟车，服钿钗，礼衣以绯罗为之，具蔽膝革带佩绶履，其冠用十二株花钗。太庙 行礼，并服褘衣。
↑  《续资治通鉴长编·卷一百十二》：庚寅，以皇太后不豫，大赦，除常赦所不原者。乾兴以来贬死者复其官，谪者皆内徙，丁谓特许致仕。宋朝要录云：寇准、曹利用、周怀政、雷允恭、周文质并追复旧官，丁谓特许致仕，徙居近地州军。
↑  《续资治通鉴长编·卷一百十二》：明道二年三月，甲午，皇太后崩。遗诰尊太妃为皇太后，皇帝听政如祖宗旧规，军国大事与太后内中裁处。
↑  《宋史·卷二百八十六·列传第四十五》：及太后崩，帝见左右泣曰：太后疾不能言，犹数引其衣若有所属，何也？奎曰：其在衮冕也。服之岂可见先帝于地下！帝悟，卒以后服敛。
↑  《宋史·卷二百四十二·列傳第一·后妃上》: 有漕臣劉綽者，自京西還，言在庾有出剩糧千餘斛，乞付三司。后問曰：「卿識王曾、張知白、呂夷簡、魯宗道乎？此四人豈因獻羨餘進哉！」
↑  《宋史·卷二百四十二·列传第一》：是岁崩，年六十五。谥曰章献明肃，葬于永定陵之西北。旧制皇后皆二谥，称制，加四谥自后始。
↑  《宋史·卷二百四十二·列传第一》： 慶曆五年，禮院言章獻、章懿二后，請遵國朝懿德、明德、元德三后同祔太宗廟室故事，遷祔真宗廟。詔兩制議，翰林學士王堯臣等議，請遷二后祔，序于章穆之次，從之。
↑  《宋史·卷二百四十二·列传第一》： 初，章獻太后欲以宮人禮治喪于外，丞相呂夷簡奏禮宜從厚。太后遽引帝起，有頃，獨坐簾下，召夷簡問曰：「一宮人死，相公云云，何歟？」夷簡曰：「臣待罪宰相，事無內外，無不當預。」太后怒曰：「相公欲離間吾母子耶！」夷簡從容對曰：「陛下不以劉氏為念，臣不敢言；尚念劉氏，是喪禮宜從厚。」太后悟，遽曰：「宮人，李宸妃也，且奈何？」夷簡乃請治用一品禮，殯洪福院。夷簡又謂入內都知羅崇勳曰：「宸妃當以后服殮，用水銀實棺，異時勿謂夷簡未嘗道及。」崇勳如其言。
↑  王銍（南宋）《默记》：章懿卒，先殡奉先寺。昭陵以章献之崩，号泣过度。章惠太后劝帝曰 ：此非帝母，帝自有母。宸妃李氏已卒，在奉先寺殡之。
↑  《宋史·卷二百四十二·列传第一》：后章献太后崩，燕王为仁宗言：“陛下乃李宸妃有所生，妃死以非命。”仁宗号恸顿毁，不视朝累日，下哀痛之诏自责。
↑  《宋史·卷二百四十二·列传第一》：幸洪福院祭告，易梓宫，亲哭视之，妃玉色如生，冠服如皇太后，以水银养之，故不坏。仁宗叹曰：“人言其可信哉！”
↑  《龙川别志》：仁皇于章献神御前，焚香泣告曰：“自今大娘娘平生分明矣。”仁宗谓刘氏大 娘娘，谓杨氏小娘娘。
↑  《宋史·卷二百四十二·列传第一》: 太后保護帝既盡力，而仁宗所以奉太后亦甚備。上春秋長，猶不知為宸妃所出，終太后之世無毫髮間隙焉。及不豫，帝為大赦，悉召天下醫者馳傳詣京師。諸嘗為太后謫者皆內徙，死者復其宮。其后言者多追詆太后時事，范仲淹以為言，上曰：「此朕所不忍聞也。」下詔戒中外毋輒言。
↑  续资治通鉴长编·卷一百九十八 ．
↑  续资治通鉴长编·卷一百十三
↑  宋史演义·第二十七回
Chân dung được cho là Chương Hiến Lưu Hoàng hậu.